विकास के मुताबिक धर्मसेना के अध्यक्ष और बीजेपी के मनोनीत पार्षद सौरव वाजपेयी मेरे खिलाफ माहौल बनाने वालों में अगुवा थे, जो लोगों को भड़का रहे थे कि मैं समाज के लिए कितना खतरनाक हूं। थाने के एसडीओ ओम चंदेल जो कि ठाकुर(राजपूत) हैं, उन्हीं के पद-चिन्हों पर चल रहे थे। ओम चंदेल बजाय मेरे खिलाफ भड़की भीड़ को रोकने के उनका नेतृत्व कर बढ़ावा ही दे रहे थे, क्योंकि थाने पहुंची भीड़ को वही मेरे घर तक लाये और घर पर हमला किया गया। वह चाहते तो वहीं भीड़ को रोक सकते थे, मगर उन्होंने जातिगत विद्वेष में ऐसा किया। अगर हमारे समाज के लोग नहीं डटे होते तो उस दिन मेरे घर पर कोई अनहोनी हो गई होती।